CELEX: 32017R1859
Language: hu
Date: 2017-10-16 00:00:00
Title: A Tanács (EU) 2017/1859 végrehajtási rendelete (2017. október 16.) a Koreai Népi Demokratikus Köztársasággal szembeni korlátozó intézkedésekről szóló (EU) 2017/1509 rendelet végrehajtásáról

16.10.2017   
            
            
               HU
            
            
               Az Európai Unió Hivatalos Lapja
            
            
               LI 265/5
            
         A TANÁCS (EU) 2017/1859 VÉGREHAJTÁSI RENDELETE
   (2017. október 16.)
   a Koreai Népi Demokratikus Köztársasággal szembeni korlátozó intézkedésekről szóló (EU) 2017/1509 rendelet végrehajtásáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel a Koreai Népi Demokratikus Köztársasággal szembeni korlátozó intézkedésekről és a 329/2007/EK rendelet hatályon kívül helyezéséről szóló, 2017. augusztus 30-i (EU) 2017/1509 tanácsi rendeletre (1) és különösen annak 47. cikke (2) bekezdésére,
   tekintettel az Unió külügyi és biztonságpolitikai főképviselőjének javaslatára,
   mivel:
   
               (1)
            
            
               A Tanács 2017. augusztus 30-án elfogadta az (EU) 2017/1509 rendeletet.
            
         
               (2)
            
            
               A KNDK a számos ENSZ BT-határozatban rögzített kötelezettségeit megszegve folytatja és gyorsítja a nukleáris és ballisztikusrakéta-programjait, ezért három személyt és hat szervezetet fel kell venni az (EU) 2017/1509 rendelet XV. és XVI. mellékletében szereplő személyek és szervezetek jegyzékébe.
            
         
               (3)
            
            
               Az (EU) 2017/1509 rendelet XV. és XVI. mellékletét ezért ennek megfelelően módosítani kell,
            
         ELFOGADTA EZT A RENDELETET:
   1. cikk
   Az (EU) 2017/1509 rendelet XV. és XVI. melléklete az e rendelet mellékletében foglaltak szerint módosul.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Luxembourgban, 2017. október 16-án.
      
         
            a Tanács részéről
         
         
            az elnök
         
         F. MOGHERINI
      
   
   
      (1)  HL L 224., 2017.8.31., 1. o.
   
   
      MELLÉKLET
      
                  I.
               
               
                  Az (EU) 2017/1509 rendelet XV. és XVI. mellékletben, annak vonatkozó fejezeteiben található személyek, szervezetek és szervek jegyzéke a következő személyekkel és szervezetekkel egészül ki:
                  
                              a)
                           
                           
                              A 34.cikk (4) bekezdésének a) pontjában természetes személyek
                              
                                           
                                       
                                       
                                          Név (és esetleges névváltozatok)
                                       
                                       
                                          Hely
                                       
                                       
                                          Megjelölés időpontja
                                       
                                       
                                          A jegyzékbe vétel okai
                                       
                                    
                                          „31.
                                       
                                       
                                          Kim Jong Sik
                                       
                                       
                                          A Hadianyag-ipari Minisztérium Munitions Industry Department (Hadianyag-ipari Hivatal) igazgatóhelyettese
                                       
                                       
                                          2017.10.16.
                                       
                                       
                                          A Hadianyag-ipari Minisztérium igazgatóhelyetteseként támogatást nyújt a KNDK nukleáris tevékenységekkel és ballisztikus rakétákkal kapcsolatos programjaihoz, és ennek keretében 2016-ban részt vett nukleáris tevékenységekkel és ballisztikus rakétákkal kapcsolatos eseményeken, valamint ott volt 2016. márciusában a KNDK által miniatürizált nukleáris eszköznek nevezett szerkezet bemutatásán.
                                       
                                    
                                          32.
                                       
                                       
                                          Ri Pyong Chol
                                       
                                       
                                          Születési idő: 1948
                                          A Munitions Industry Department (Hadianyag-ipari Minisztérium) első igazgatóhelyettese
                                       
                                       
                                          2017.10.16.
                                       
                                       
                                          A Hadianyag-ipari Minisztérium első igazgatójaként kulcsfontosságú szerepet játszik a KNDK ballisztikusrakéta-programjában. Jelen van a legtöbb ballisztikusrakéta-teszten – így például ott volt a 2016. januári nukleáris kísérletnél és azt az követő ünnepségen –, és ezekről beszámolókat készít Kim Dzsongunnak.”
                                       
                                    
                        
                              (b)
                           
                           
                              A 34. cikk (4) bekezdésének a) pontjában meghatározott jogi személyek, szervezetek és szervek
                              
                                           
                                       
                                       
                                          Név (és esetleges névváltozatok)
                                       
                                       
                                          Hely
                                       
                                       
                                          Megjelölés időpontja
                                       
                                       
                                          A jegyzékbe vétel okai
                                       
                                    
                                          „5.
                                       
                                       
                                          Ministry of People's Armed Forces (a Népi Fegyveres Erők Minisztériuma)
                                       
                                       
                                           
                                       
                                       
                                          2017.10.16.
                                       
                                       
                                          Támogatást és iránymutatást nyújt a Strategic Rocket Force-nak, azaz a KNDK stratégiai rakétaerejének, amelynek feladata a KNDK nukleáris és hagyományos stratégiai rakétaegységeinek ellenőrzése. A Strategic Rocket Force-t az ENSZ BT a 2356. sz. határozatával (2017) jegyzékbe vette.
                                       
                                    
                                          6.
                                       
                                       
                                          Korean People's Army (Koreai Néphadsereg)
                                       
                                       
                                           
                                       
                                       
                                          2017.10.16.
                                       
                                       
                                          A Koreai Néphadsereghez tartozik a Strategic Rocket Force (a KNDK stratégiai rakétaereje), amelynek feladata a KNDK nukleáris és hagyományos stratégiai rakétaegységeinek ellenőrzése. A Strategic Rocket Force-t az ENSZ BT a 2356. sz. határozatával (2017) jegyzékbe vette.”
                                       
                                    
                        
            
                  II.
               
               
                  Az (EU) 2017/1509 rendelet XVI. melléklete a következő szöveggel egészül ki „A 34. cikk (1) és (3) bekezdésében jelzett jogi személyek, szervezetek és szervek” fejezete után
                  
                              „a)
                           
                           
                              Természetes személyek
                              
                                           
                                       
                                       
                                          Név (és esetleges névváltozatok)
                                       
                                       
                                          Hely
                                       
                                       
                                          Megjelölés időpontja
                                       
                                       
                                          A jegyzékbe vétel okai
                                       
                                    
                                          1.
                                       
                                       
                                          KIM Hyok Chan
                                       
                                       
                                          Születési év: 9.6.1970.
                                          útlevélszám: 563410191 KNDK titkár Embassy Luanda
                                       
                                       
                                          2017.10.16.
                                       
                                       
                                          Kim Hyok Chan a Green Pine, az ENSZ által jegyzékbe vett szervezet, többek között tárgyalásokat folytatott az angólai hadihajók felújítására vonatkozó szerződésekről, amellyel megsértette az ENSZ BT által kiszabott tilalmakat.
                                       
                                    
                        
                              b)
                           
                           
                              Jogi személyek, szervezetek és szervek
                              
                                           
                                       
                                       
                                          Név (és lehetséges álnevek)
                                       
                                       
                                          Hely
                                       
                                       
                                          Megjelölés időpontja
                                       
                                       
                                          A jegyzékbe vétel okai
                                       
                                    
                                          1.
                                       
                                       
                                          Korea International Exhibition Corporation
                                       
                                       
                                           
                                       
                                       
                                          2017.10.16.
                                       
                                       
                                          A Korea International Exhibition Corporation a phenjani nemzetközi kereskedelmi vásár megrendezésével segített jegyzékbe vett szervezeteknek a szankciók kijátszásában, ugyanis e kiállításon a jegyzékbe vett szervezeteknek a gazdasági tevékenységük folytatásával lehetőségük van az ENSZ-szankciók megsértésére.
                                       
                                    
                                          3.
                                       
                                       
                                          Korea Rungrado General Trading Corporation
                                          Más néven: Rungrado Trading Corporation
                                       
                                       
                                          Cím: Segori-dong, Pothonggang District, Phenjan, KNDK
                                          Tel.: 850-2-18111-3818022
                                          Fax: 850-2-3814507
                                          E-mail cím: rrd@co.chesin.com
                                       
                                       
                                          2017.10.16.
                                       
                                       
                                          A Korea Rungrado General Trading Corporation Scud rakétákat adott el Egyiptomnak, és ezzel hozzájárult az ENSZ BT határozataiban szereplő szankciók megsértéséhez.
                                       
                                    
                                          4.
                                       
                                       
                                          Maritime Administrative Bureau
                                          Más néven: North Korea Maritime Administration Bureau
                                       
                                       
                                          Cím: Ryonhwa-2Dong, Central District, Phenjan, KNDK
                                          PO BOX 416.
                                          Tel.: 850-2-181118059
                                          Fax: 850 2 381 4410
                                          E-mail: mab@silibank.net.kp
                                          Honlap: www.ma.gov.kp
                                       
                                       
                                          2017.10.16.
                                       
                                       
                                          A Maritime Administrative Bureau segített kijátszani az ENSZ BT által kivetett szankciókat, többek között azzal, hogy átnevezte és újra lajstromba vette az egyes jegyzékbe vett szervezetek eszközeit, és hamis okmányokat állított ki az ENSZ BT szankciói által érintett hajók számára.
                                       
                                    
                                          5.
                                       
                                       
                                          Pan Systems Pyongyang
                                          Más néven: Wonbang Trading Co.
                                       
                                       
                                          Cím: Room 818, Pothonggang Hotel, Ansan-Dong, Pyongchon district, Pyongyang, KNDK.
                                       
                                       
                                          2017.10.16.
                                       
                                       
                                          A Pan Systems Eritreának kísérelt meg fegyvereket és azokhoz kapcsolódó felszereléseket eladni, és ezzel segített kijátszani az ENSZ BT által kivetett szankciókat.
                                          A Pan Systems továbbá az ENSZ által jegyzékbe vett Reconnaissance General Bureau irányítása alatt áll és nevében jár el.”